ನಾರ್ವೆದ ಉತ್ತರ ದೀಪೊಲು

ನಾರ್ವೆಡ್ ಉತ್ತರ ದೀಪೊಲು ಅತ್ತ್ಂಡ ಅರೋರಾ
ಉತ್ತರ ದೀಪೊಲು, ಅತ್ತ್ಂಡ ಅರೋರಾ ಬೋರಿಯಲಿಸ್, ಭೂಮಿದ ಆಕಾಶೊಡು ಒಂಜಿ ನೈಸರ್ಗಿಕ ಬೊಲ್ಪುದ ಪ್ರದರ್ಶನ, ವಿಶೇಷವಾದ್ ನಾರ್ವೆದಂಚಿನ ಎಚ್ಚಿನ ಅಕ್ಷಾಂಶ ಪ್ರದೇಶೊಲೆಡ್ ತೋಜುಂಡು. ಸೂರ್ಯೆಡ್ದ್ ಬರ್ಪಿನ ಆವೇಶ ಕಣೊಕುಲು ಭೂಮಿದ ವಾತಾವರಣೊಗು ಗುದ್ದುನ ಕಾರಣೊಡ್ದು ಅವು ಉಂಡಾಪುಂಡು. ನಾರ್ವೆ, ವಿಶೇಷವಾದ್ ಉತ್ತರ ನಾರ್ವೆ, ಅರೋರಲ್ ಅಂಡಾಕಾರೊಲೆನ್ ತೂಯೆರೆ ಬುಕ್ಕೊ ಅಯಿಕ್ಲೆನ ಸ್ಥಳೊನು ಸ್ಪಷ್ಟ, ಕಪ್ಪು ಆಕಾಶೊಡು ತೂಯೆರೆ ಒಂಜಿ ಎಡ್ಡೆ ಜಾಗೆ.
ಎಡ್ಡೆ ಪೊರ್ತು ಬುಕ್ಕೊ ಜಾಗೆ:
ನಾರ್ವೆಡ್ ಅರೋರಾ ತೂಯೆರೆ ಗರಿಷ್ಠ ಸಮಯ ಸೆಪ್ಟೆಂಬರ್ ದ ಕಡೆಟ್ ಬುಕ್ಕೊ ಏಪ್ರಿಲ್ ದ ಸುರುತ ನಡುಟು ಉಪ್ಪುಂಡು. ನವೆಂಬರ್ ಡ್ದ್ ಜನವರಿ ಮುಟ್ಟ ಲಾಂಗ್ ನೈಟ್ಸ್ ಲಭ್ಯ ಉಂಡು, ಉಂದೆನ್ ತೂಯೆರೆ ಸೂಕ್ತವಾಯಿನವು. ಆಕಾಶ ಸ್ಪಷ್ಟ ಬುಕ್ಕೊ ಕತ್ತಲೆ ಆನಗ ಉತ್ತರ ದಿಕ್ಕುದ ಬೊಲ್ಪು ತೋಜುಂಡು. ಗರಿಷ್ಠ ಸಮಯೊಲು ಹೆಚ್ಚಾದ್ ರಾತ್ರೆ 11 ಗಂಟೆಡ್ದ್ 2 ಗಂಟೆದ ನಡುಟು ಉಪ್ಪುಂಡು. ಅಂಕಿ ಅಂಶೊಲೆನ ಪ್ರಕಾರ, ವಸಂತ (ಮಾರ್ಚ್/ಏಪ್ರಿಲ್) ಬುಕ್ಕೊ ಶರತ್ಕಾಲೊಡು (ಸೆಪ್ಟೆಂಬರ್/ಅಕ್ಟೋಬರ್) ಅರೋರಾ ಚಟುವಟಿಕೆದ ಮಟ್ಟ ಎಚ್ಚ ಉಪ್ಪುಂಡು. ಆಂಡಲಾ, ಈರ್ ಅವೆನ್ ನವೆಂಬರ್, ಡಿಸೆಂಬರ್, ಜನವರಿ ಬುಕ್ಕೊ ಫೆಬ್ರವರಿಡ್ ತೂವೊಲಿ.
ಜಾಗೆ
ಉತ್ತರ ನಾರ್ವೆ, ವಿಶೇಷವಾದ್ ಆರ್ಕ್ಟಿಕ್ ವೃತ್ತೊದ ಮಿತ್ತ್ ದ ಪ್ರದೇಶೊಲು, ಮಲ್ಲ ಅವಕಾಶೊಲೆನ್ ಒದಗಾವುಂಡು. ಟ್ರೊಮ್ಸೊ, ಆಲ್ಟಾ, ಸ್ವಾಲ್ಬಾರ್ಡ್ ಬುಕ್ಕೊ ಲೋಫೊಟೆನ್ ದ್ವೀಪೊಲು ಜನಪ್ರಿಯ ಆಯ್ಕೆಲು.
ಅರೋರಾ ತೂಯೆರೆ ಪ್ರಭಾವ ಬೀರುನ ಅಂಶೊಲು:
ಗರಿಷ್ಠ ಋತುಟು(ಸೆಪ್ಟೆಂಬರ್ ಡ್ದ್ ಏಪ್ರಿಲ್ ಮುಟ್ಟ) ನಿಕ್ಲೆನ ಪ್ರಯಾಣೊನು ಯೋಜಿಸಲೆ. ಉತ್ತರ ನಾರ್ವೆಗ್ ಪೋಲೆ, ವಿಶೇಷವಾದ್ ಆರ್ಕ್ಟಿಕ್ ವೃತ್ತೊದ ಮಿತ್ತ್. ನಿಕ್ಲೆನ ಪ್ರಯಾಣೊಗು ದುಂಬು ಅರೋರಾ ಮುನ್ಸೂಚನೆ ಬುಕ್ಕೊ ಹವಾಮಾನ ಪರಿಸ್ಥಿತಿಲೆನ್ ತೂಲೆ. ತಡವಾದ್ ನಿದ್ರೆ ಮಲ್ಪುಲೆ ಅತ್ತಂದೆ ರಾತ್ರೆ ತಡವಾದ್ ಬುಡುದು ಪೋಪಿನ ಒಂಜಿ ಟ್ರಿಪ್ ನ್ ಬುಕ್ ಮಲ್ಪುನ ಬಗ್ಗೆ ಯೋಚನೆ ಮಲ್ಪುಲೆ.
=ಅರೋರಾ ಪನ್ಪಿನ ಪದೊತ ಮೂಲ
ಅರೋರಾ ಬೋರಿಯಾಲಿಸ್ ಪನ್ಪಿ ಪದ ರಡ್ಡ್ ಮೂಲೊಲೆಡ್ದ್ ಬತ್ತ್‌ಂಡ್: 1619ಡ್ ಗೆಲಿಲಿಯೊ ಗೆಲಿಲಿ ಬುಕ್ಕೊ 1621ಡ್ ಪಿಯರೆ ಗ್ಯಾಸೆಂಡಿ. ಈ ಶಬ್ದ 1828ನೇ ಇಸವಿಡ್ ಇಂಗ್ಲಿಷ್ ಬಾಸೆಗ್ ಸೇರ್ಂಡ್. ಸೂರ್ಯನ ಆಗಮನೊನು ತೆರಿಪಾಯೆರೆ ಪೂರ್ವೊಡ್ದ್ ಪಡ್ಡಾಯಿಗ್ ಪೋಯಿನ ರೋಮನ್ ದೇವತೆ ಅರೋರಾ ಪನ್ಪಿನ ಪುದರ್ಡ್ದ್ ಅರೋರಾ ಪನ್ಪಿನ ಶಬ್ದ ಬತ್ತ್ ಂಡ್. ಅರೋರಾನ್ ಸುರುಕು 14ನೇ ಶತಮಾನೊಡು ಇಂಗ್ಲಿಷ್‌ಡ್ ಬಳಕೆ ಮಲ್ತೆರ್. ಬೊರಿಯಲಿಸ್ ಬುಕ್ಕೊ ಆಸ್ಟ್ರೇಲಿಸ್ ಪನ್ಪಿನ ಶಬ್ದೊಲು ಗ್ರೀಕೊ-ರೋಮನ್ ಪುರಾಣೊಲೆಡ್ ಉತ್ತರ ಗಾಳಿ (ಬೊರಿಯಸ್) ಬುಕ್ಕೊ ದಕ್ಷಿಣ ಗಾಳಿ (ಆಸ್ಟರ್ ಅತ್ತ್ಂಡ ಆಸ್ಟ್ರೇಲಿಸ್) ದ ಪ್ರಾಚೀನ ದೇವೆರೆನ ಪುದರ್ ಡ್ದ್ ಬತ್ತ್ ಂಡ್.
ಉಲ್ಲೇಖ
https://norway.nordicvisitor.com/travel-guide/information/northern-lights/
https://www.norway-lights.com/
https://fiftydegreesnorth.com/eu/article/best-time-for-northern-lights-in-norway

ವರ್ಗ:ನಾರ್ವೆ
ವರ್ಗ:ನಾರ್ವೆ ಪ್ರವಾಸಿ ಆಕರ್ಷಣೆಲು